በአማራ ክልል ሕገ ወጥ የገንዘብ ዝውውር ለመቆጣጠር በትኩረት እየተሠራ መሆኑን ርእሰ መሥተዳድር ተመስገን ጥሩነህ ተናገሩ፡፡
ባሕር ዳር፡ መስከረም 11/2013ዓ.ም (አብመድ) አዲሱ የብር ኖቶች ቅያሬ ተከትሎ እየተስተዋለ ያለውን ሕገ ወጥ የገንዘብ ዝውውር ለመቆጣጠር ለፀጥታ ኃይሉ ጥብቅ ስምሪት ተሰጥቶ እየተሠራ መሆኑን የአማራ ክልል ርእሰ መሥተዳደር ተመሥገን ጥሩነህ ገለጹ።ርእሰ መሥተዳደሩ የአዲስ የብር ኖቶች ቅያሬ በክልሉ መጀመሩን አስመልክቶ ሂደቱን በኢትዮጵያ ንግድ ባንክ ባሕር ዳር ዲስትሪክት ዛሬ ተገኝተው በተከታተሉበት ወቅት እንዳሉት የብር ቅያሬ ተከትሎም ከፍተኛ የሆነ ሕገ ወጥ የገንዘብ የብር ኖቶች ዝውውር እየተደረገ ይገኛል። ይኼው ተግባር በተለይም ጎንደርና አካባቢው እንቅስቃሴው ከፍ ያለ መሆኑን ተናግረዋል።